ברנדן ארונסון

ברנדן ראסל ארונסון (באנגלית: Brenden Russell Aaronson; נולד ב-22 באוקטובר 2000) הוא כדורגלן אמריקאי המשחק בעמדת הקשר ההתקפי בלידס יונייטד מהצ'מפיונשיפ ובנבחרת ארצות הברית. ארונסון נולד בניו ג'רזי שבארצות הברית. אחיו הצעיר, פקסטן ארונסון, גם הוא כדורגלן. ארונסון גדל במחלקת הנוער של פילדלפיה יוניון מה-MLS, ובעונות 2017 ו-2018 שיחק בבית לחם סטיל, קבוצת המילואים של המועדון, ששיחקה ב-USL. הוא ערך 24 הופעות ליגה במדי קבוצת המילואים, בהן הבקיע שער אחד. ב-17 בספטמבר 2018 נודע כי ארונסון ישחק בפילדלפיה יוניון מה-MLS החל מעונת 2019. ב-17 במרץ 2019 הוא ערך את הופעת הבכורה שלו במועדון, בתיקו 1-1 נגד אטלנטה יונייטד במסגרת הליגה. במשחק זה הבקיע את שער הבכורה שלו במועדון. הוא שיחק במועדון במשך שתי עונות, בהן ערך 57 הופעות ליגה והבקיע שבעה שערים. ב-16 באוקטובר 2020 פורסם כי ארונסון יצטרף לרד בול זלצבורג מהבונדסליגה האוסטרית בחודש ינואר 2021, לאחר סיום עונת 2020 ב-MLS. ב-24 בינואר 2021 ערך ארונסון את הופעת הבכורה שלו במועדון, בניצחון 0–2 על ריינדורף אלטאך במסגרת המחזור ה-13 בליגה לעונת 2020/2021. ב-10 בפברואר הוא הבקיע את שער הבכורה שלו במועדון, בניצחון 1–3 על אוסטריה וינה במסגרת המחזור ה-16 בליגה. בחצי העונה הראשונה שלו במועדון הוא ערך 20 הופעות ליגה והבקיע חמישה שערים, ועזר לקבוצתו לזכות באליפות אוסטריה ובגביע האוסטרי. ב-26 במאי 2022 הודיעה לידס יונייטד על החתמתו של ארונסון על חוזה לחמש שנים, החל מ-1 ביולי 2022. ערוץ סקיי ספורט דיווח כי שווי העסקה עומד על 24.7 מיליון ליש"ט. ארונסון ערך את הופעת הבכורה שלו בלידס יונייטד ב-6 באוגוסט 2022, במשחק הראשון של עונת 2022/2023, בו ניצחה לידס את וולברהמפטון וונדררס בתוצאה 1–2. ב-21 באוגוסט כבש את שער הבכורה שלו בקבוצה, בניצחון 0–3 על צ'לסי. הוא שב ללידס יונייטד לקראת עונת 2024/2025 ונכנס כמחליף ב-10 באוגוסט במשחק פתיחת העונה מול פורטסמות', וכבש את שער השוויון בדקה ה-95 במשחק, שהסתיים בתיקו 3-3. ב-9 ביולי 2023, בעקבות ירידתה של לידס יונייטד לליגת המשנה, הושאל למשך עונה אחת לאוניון ברלין מהבונדסליגה. ב-17 בפברואר 2024 הבקיע את שערו הבכורה בקבוצה בבונדסליגה מול הופנהיים, שער הניצחון בתוצאה שהסתיימה 0–1. במשחק זה הוא עלה מהספסל ושיחק כ-25 דקות. לאחר שהציג יכולת טובה בעונתו הראשונה ב-MLS, זומן ארונסון לראשונה לסגל נבחרת ארצות הברית בחודש אוקטובר 2019 לקראת משחקי ליגת האומות של CONCACAF נגד נבחרות קובה וקנדה, אך לא שיחק במשחקים אלו. ב-31 בדצמבר 2019 זומן פעם נוספת לסגל הנבחרת. ב-1 בפברואר 2020 ערך את הופעת הבכורה שלו בנבחרת, בניצחון 0–1 על נבחרת קוסטה ריקה במשחק ידידות. ב-10 בדצמבר 2020 הבקיע את שער הבכורה שלו בנבחרת, בניצחון 0–6 על נבחרת אל סלוודור במשחק ידידות. הוא זכה יחד עם נבחרת ארצות הברית בטורניר ליגת האומות של CONCACAF לעונת 2019/2020. נכלל ומשחק בסגל נבחרת ארצות הברית בטורניר מונדיאל 2022 שבקטאר. נכלל בסגל בקופה אמריקה 2024. פילדלפיה יוניון מגן האוהדים: 2020 רד בול זלצבורג אליפות אוסטריה: 2020/2021, 2021/22 הגביע האוסטרי: 2020/2021, 2021/22 נבחרת ארצות הברית ליגת האומות של CONCACAF: 2019/2020, 2022/2023, 2023/2024 מדיה וקבצים בנושא ברנדן ארונסון בוויקישיתוף ברנדן ארונסון, ברשת החברתית אינסטגרם ברנדן ארונסון, באתר Transfermarkt ברנדן ארונסון, באתר Soccerway ברנדן ארונסון, באתר BDFutbol ברנדן ארונסון, באתר WorldFootball.net ברנדן ארונסון, באתר National Football Teams ברנדן ארונסון, באתר FootballDatabase.eu ברנדן ארונסון, באתר ESPN Union Sign Midfielder Brenden Aaronson As Club's Sixth Current Homegrown Player, באתר הרשמי של פילדלפיה יוניון (באנגלית) WELCOME TO SALZBURG, BRENDEN AARONSON!, באתר הרשמי של רד בול זלצבורג, 16 באוקטובר 2020 (באנגלית) Leeds United 2 Wolverhampton Wanderers 1, BBC Sport. 6 August 2022 Alistair Magowan, Leeds United 3 Chelsea 0, BBC Sport. 21 August 2022 Leeds United 3 3 Portsmouth, BBC Sport, 10 August 2024 BRENDEN AARONSON, באתר US Soccer (באנגלית) Union’s Brenden Aaronson, Mark McKenzie on first USMNT roster of 2020, באתר The Philadelphia Inquirer,‏ 31 בדצמבר 2019 (באנגלית) Berhalter names 26 player USMNT roster for 2022 FIFA World Cup באתר הרשמי של פדרציית הכדורגל של ארצות הברית, 9 בנובמבר 2022 (באנגלית) BERHALTER SELECTS 26-PLAYER ROSTER TO REPRESENT THE UNITED STATES IN 2024 COPA AMÉRICA באתר US Soccer,‏ 14 ביוני 2024, (באנגלית)